25 
2. Danien. 
a. Ældre Danien (Faxe- og Saltholmskalk). 
Af Faxekalk findes Blokke spredte rundt om over hele Omraadet. 
De er f. Eks. fundne paa Langeland ved Bagnkop (3 Stkr.), Bistinge 
Klint, Stengade Strand (2 Stkr.), Snøde Øre, Næshoved, paa Ærø ved 
Orehoved og Vejsnæs Nakke, paa Taasinge i Stenodde Skov, paa 
Fyn i Aaby Skovs Grusgrav og i Jærnbanegrus fra en Grav bagved 
Ghristiansminde, Svendborg. 
Det er typisk Faxekalk med Koraller og andre Forsteninger; en 
eneste Blok, funden paa Stengade Strand, er stærkt gullig af Farve 
og minder derved om enkelte Blokke af Faxekalk, som findes i 
Nordtyskland. 
Af Saltholmskalk er der ikke særlig mange Stykker indsamlede; 
af typisk Saltholmskalk findes Terebratula lens Nilss. fra Vestsiden af 
Lindø, Lindelse Nor, Langeland og Kohave Huse, nær ved Humble, 
Langeland, samt en Spongie fra Knarreborg Vandmølle paa Sydøst¬ 
kysten af Fyn. 
At glaukonitisk Saltholmskalk kendes et Par Fund fra Fattig- 
bakke ved Rudkjøbing, deriblandt Stykker med Terebratula lens. 
Glaukonitisk Saltholmskalk er funden som Blok i SØ. Skaane [Grön- 
wall 1896] og er ikke sjælden i Nordtyskland, hvorfor den Mulighed 
her maa tages med i Betragtning, at disse Blokkes Hjemsted ligger 
temmelig langt mod 0., maaske 0. for Bornholm. 
b. Craniakalk. 
Da Blokkene fra denne Zone er nær knyttede sammen med de 
ældste Eocænblokke, vil jeg her kun give en Beskrivelse af dem og 
senere behandle de Slutninger, som man kan gøre angaaende dem, 
i Sammenhæng med Spørgsmaalet om Grænsen mellem Kridt og 
Tertiær i de baltiske Egne. De Blokke af Craniakalk, der er fundet 
i den omhandlede Egn, kan henføres til Typerne af Stenarten fra 
tre af Forekomsterne med faststaaende Craniakalk [Grönwall 1899, Nr. 2.] 
nemlig Kjøbenhavns Havn, Vodroffgaard og Aashøj. 
Til Sammenligning meddeles her Afbildninger af to Stykker 
Craniakalk fra Larsens Plads i Kjøbenhavns Havn, det ene, Fig. 1 
visende en Lagdelingsflade og det andet, Fig. 2, visende et Stykke, 
hvor Craniakalken er i Kontakt med Saltholmskalk og dens Flint. 
Begge Stykker tilhører Mineralogisk Museum. 
Af en Stenart overensstemmende med den fra Kjøbenhavns Havn 
findes to Stykker, begge fundne som Strandsten ved Bagnkop. Begge 
bestaar af baade Craniakalk og Saltholmskalk. I intet af Stykkerne 
fandtes Forsteninger, der kunde bestemmes. Det ene indeholder store 
Ekinodermfragmenter og er fuldt overensstemmende med Stykker 
